Δημήτρης Γώττης

Ο Δημήτρης Γώττης ή Γώτης  (γενν. 1899 – άγνωστη ημερομηνία θανάτου) ήταν Έλληνας διεθνής ποδοσφαιριστής, ο οποίος αγωνίστηκε ως μέσος και υπήρξε μέλος της εθνικής ομάδας ποδοσφαίρου της Ελλάδας. Είναι κυρίως γνωστός για τη συμμετοχή του στους Θερινούς Ολυμπιακούς Αγώνες του 1920, όπου η Ελλάδα συμμετείχε για πρώτη φορά σε διεθνές επίπεδο στο ποδόσφαιρο, αλλά και για την παρουσία του με τον ΓΣ Απόλλωνα στα χρόνια της Σμύρνης.

 Καριέρα 
Ο Γώτης ξεκίνησε την ποδοσφαιρική του καριέρα στη Σμύρνη παίζοντας ως δεξί μπακ στον Απόλλωνα με τον οποίο κατέκτησε το πρωτάθλημα Σμύρνης όντας βασικό του στέλεχος. Ηταν στέλεχος της Μικτής Σμύρνης. Το 1920 όταν η Σμύρνη βρισκόταν υπό ελληνική διοίκηση κλήθηκε στην Εθνική Ελλάδας. 

Η συμμετοχή του Γώττη μαζί με τους συμπαίκτες του στον Απόλλωνα Αντώνη Φωτιάδη και Αγαμέμνων Γκίλη στην εθνική ομάδα ποδοσφαίρου της Ελλάδας έχει ιδιαίτερη σημασία, καθώς υπήρξε μέλος της πρώτης ελληνικής αποστολής που αγωνίστηκε στους Θερινούς Ολυμπιακούς Αγώνες του 1920 στην Αμβέρσα του Βελγίου, γεγονός που θεωρείται η απαρχή των διεθνών εμφανίσεων της εθνικής ομάδας ποδοσφαίρου. Στους Αγώνες αυτούς, η εθνική ομάδα ποδοσφαίρου της Ελλάδας αντιμετώπισε τη Σουηδία στον πρώτο γύρο, στις 28 Αυγούστου 1920, γνωρίζοντας ήττα με 9-0, με τον Γώττη να είναι βασικός δίπλα σε Καλαφάτη, Ανδριανόπουλο και άλλους.Εθνική Ελλάδας: Ιστορική πρεμιέρα με «εννιάρα» στην Αμβέρσα - sportday.gr

Μετά την Μικρασιατική καταστροφή προσέφυγε στην Αθήνα και συμμετείχε με τον Απόλλωνα που επανασυστάθηκε στο Πρωτάθλημα ποδοσφαίρου Ε.Π.Σ. Ελλάδος 1922-23. Την επόμενη χρονιά κατέκτησε το Πρωτάθλημα Ε.Π.Σ. Αθηνών 1923-24 με τον Απόλλωνα στην Αθήνα.

Τίτλοι διακρίσεις
Ως ποδοσφαιριστής του Απόλλωνα Σμύρνης
 1 Πρωτάθλημα ΕΠΣ Αθήνας : 
 1923-24

 Δείτε επίσης 
 Συμμετοχή της Ελλάδας στους Θερινούς Ολυμπιακούς Αγώνες 2020

 Πηγές 
 Olympedia – Dimitris Gottis
Ιστορική αναδρομή - Απόλλων

 Παραπομπές 

Σημειώσεις

Κατηγορία:Έλληνες ποδοσφαιριστές
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Εθνικής Ελλάδος
Κατηγορία:Μικρασιατικός Ελληνισμός